
2 Δεκεμβρίου 2014 


ΑΠΟΦΑΣΕΙ Σ 

Αριθμ. ΔΠ&ΧΣ οικ. 5743 

Τροποποίηση του ρυμοτομικού σχεδίου Κομοτηνής στο 
Ο.Τ. 54 μεταξύ των οδών Ν. Πλαστήρα και Χρυσο¬ 
στόμου Σμύρνης. 

Ο ΠΕΡΙΦΕΡΕΙΑΡΧΗΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 3 και 186 του Ν.3852/2010 
(ΦΕΚ 87/Α/7-6-2010) «Νέα Αρχιτεκτονική της Αυτοδιοί¬ 
κησης και Αποκεντρωμένης Διοίκησης - Πρόγραμμα 
Καλλικράτης» όπως τροποποιήθηκαν και συμπληρώθη¬ 
καν μεταγενέστερα. 

2. Το Π.Δ. 144/2010 (ΦΕΚ 237/Α/27-12-2010) «Οργανισμός 
της Περιφέρειας Ανατολικής Μακεδονίας και Θράκης». 

3. Την με αριθμό Δ.Δ. οικ. 5319/22-09-2014 (ΦΕΚ 
2596Β/30-09-2014) απόφαση Περιφερειάρχη Ανατολικής 
Μακεδονίας και Θράκης περί εξουσιοδότησης υπογρα¬ 
φής εγγράφων, αποφάσεων και άλλων πράξεων «Με 
Εντολή Περιφερειάρχη» στους Προϊστάμενους Γενικών 
Διευθύνσεων, Διευθύνσεων, Τμημάτων και Γ ραφείων της 
Περιφέρειας ΑΜΘ. 

4. Τ ις διατάξεις του Ν. Δ/τος της 17/7/23 (ΦΕΚ 228/Α/ 
16-8-1923) «Περί σχεδίων πόλεων, κωμών και συνοικισμών 
του Κράτους και οικοδομής αυτών» όπως τροποποιή¬ 
θηκαν και συμπληρώθηκαν μεταγενέστερα. 

5. Τις διατάξεις του Ν. 1337/83 (ΦΕΚ 33/Α/04-03-1983) 
όπως τροποποιήθηκαν και συμπληρώθηκαν μεταγενέ¬ 
στερα. 

6. Το άρθρο 10 του Ν.3044/2002 «Μεταφορά Συντε¬ 
λεστή Δόμησης και ρυθμίσεις άλλων θεμάτων αρμο¬ 
διότητας Υπουργείου Περιβάλλοντος, Χωροταξίας και 
Δημοσίων Έργων» (ΦΕΚ 197/Α/27-8-2002). 

7. Το άρθρο 31 του Ν.4067 «Νέος Οικοδομικός Κανο¬ 
νισμός» (ΦΕΚ 79/Α/09-04-2012). 

8. Την Εγκ.-43511/161/55/13-6-1988 (Εγκ. 55/88) «Οδηγίες 
και προδιαγραφές για τροποποιήσεις, επεκτάσεις, ρυ¬ 
μοτομικών σχεδίων». 

9. Την Εγκ.-18894/6/5-5-2006 (Εγκ. 6/06) του ΥΠΕΧΩΔΕ 
«Ασκηση αρμοδιοτήτων πολεοδομικού σχεδιασμού». 

10. Την Εγκ.-29829/14-06-2012 (Εγκ. 10/2012) του ΥΠΕΚΑ 
«Αρμοδιότητες γνωμοδότησης ΣΥ.ΠΟ.Θ.Α. Περιφερεια¬ 
κών Ενοτήτων/ Περιφερειών για θέματα πολεοδομικού 
σχεδιασμού». 


11. Την υπ’ αριθ. 2067/12-06-2012 απόφαση Γ.Γ. Αποκε¬ 
ντρωμένης Διοίκησης Μακεδονίας-Θράκης «Συγκρότηση 
Συμβουλίων Πολεοδομικών Θεμάτων και Αμφισβητήσε¬ 
ων (ΣΥ.ΠΟ.Θ.Α.) στις έδρες των Περιφερειακών Ενοτήτων 
Ροδόπης, Καβάλας, Ξάνθης, Δράμας κατ’ εφαρμογή των 
άρθρων 30 έως και 33 του ν.4030/2011 σε συνδυασμό 
με το ν. 4042/2012 και ειδικότερα τα άρθρα 49 και 62 
αυτού», όπως ισχύει μετά τις υπ’ αριθ. 3857/25-09-2012 
και 279/04-02-2013 αποφάσεις τροποποίησης αυτής. 

12. Το από 22-09-1933 Προεδρικό διάταγμα (ΦΕΚ 279/ 
Α/26-09-1933) «Περί εγκρίσεως του σχεδίου της πόλεως 
Κομοτηνής». 

13. Το 06-06-1934 Προεδρικό διάταγμα (ΦΕΚ 186/Α/14- 
06-1934) «Περί καθορισμού εμβαδού και διαστάσεων 
οικοπέδων κ.λπ. της Πόλεως Κομοτηνής». 

14. Τα εγκεκριμένα διαγράμματα του αστικού προσφυ- 
γικού συνοικισμού με ημερομηνία 10-10-1928. 

15. Το υπ’ αριθ. 48486/27-09-2011 έγγραφο της Υπη¬ 
ρεσίας Δόμησης του Δήμου Κομοτηνής με το οποίο 
μας διαβιβάσθηκε ο φάκελος δικαιολογητικών και τα 
συμπληρωματικά στοιχεία που κατατέθηκαν με τα υπ’ 
αριθ. 51148/25-11-2013 και 3043/31-03-2014 έγγραφά της. 

16. Την από 20-07-2009 αίτηση της Σκουλαρίδου Ελευ¬ 
θερίας προς τον Δήμο Κομοτηνής με την οποία αιτή- 
θηκε την τροποποίηση του ρυμοτομικού σχεδίου πόλης 
στο Ο.Τ. 54 όπου βρίσκεται η ιδιοκτησία της. 

17. Την υπ’ αριθ. 282/2009 ομόφωνη απόφαση του Δη¬ 
μοτικού Συμβουλίου Δήμου Κομοτηνής με θετική γνω¬ 
μοδότηση υπέρ της προτεινόμενης τροποποίησης. 

18. Τα αποδεικτικά κοινοποίησης της απόφασης στους 
άμεσα ή έμμεσα θίγόμενους καθώς και τη δημοσίευση 
της ανωτέρω απόφασης σε περίληψη σε δύο φύλλα 
τοπικών εφημερίδων. 

19. Την από 18-12-2009 εμπρόθεσμη ένσταση του Κου¬ 
τρούμπα Βασιλείου (ιδιοκτησία με αρ. 04 στο συνημμένο 
τοπογραφικό διάγραμμα). 

20. Την υπ’ αριθ. 64/2010 ομόφωνη απόφαση του Δη¬ 
μοτικού Συμβουλίου Δήμου Κομοτηνής περί απόρριψης 
της ένστασης, εμμένοντας στην αρχική του απόφαση 
με αριθ. 282/2009 Δ.Σ. 

21. Την υπ’ αριθ. 62/2014 ομόφωνη Απόφαση του Δη¬ 
μοτικού Συμβουλίου Δήμου Κομοτηνής περί επικαιρο- 
ποίησης των υπ’ αριθ. 282/2009 και 64/2010 αποφάσεων 
του Δ.Σ. που αφορούν την τροποποίηση ρυμοτομικού 
σχεδίου Κομοτηνής στο Ο.Τ. 54 μεταξύ των οδών Ν. 
Πλαστήρα και Χρυσοστόμου Σμύρνης. 

22. Το τοπογραφικό διάγραμμα του αγρ. τοπογράφου 
μηχανικού Πετρίδη Γιώργου, σε κλίμακα 1:200, με ημερο¬ 
μηνία 07-07-2009 που αποτελεί αναπόσπαστο τμήμα και 
συνοδεύει τις υπ’ αριθ. 282/2009 και 64/2010 αποφάσεις 
Δ.Σ. Δήμου Κομοτηνής. 

23. Την με ημερομηνία 13-05-2010 Βεβαίωση ότι με την 
προτεινόμενη τροποποίηση δεν ρυμοτομείται κανένα 
νομίμως υφιστάμενο κτίσμα και δεν καθίσταται μη άρτιο 
κανένα άρτιο οικόπεδο. 

24. Την με ημερομηνία 07-06-2010 προσφυγή του Βασι¬ 
λείου Κουτρούμπα κατά της υπ’ αριθ. 64/2010 απόφασης 
Δ.Σ. Δήμου Κομοτηνής με την οποία αιτείται να ακυρω¬ 
θεί η υπ’ αριθ. 64/2010 απόφαση Δ.Σ. Δήμου Κομοτηνής 
και να γίνει δεκτή η ένστασή του. 

25. Την από 26-05-2014 εισήγηση της Δ/νσης ΠΕ.ΧΩ.Σ 
Περιφέρειας Α.Μ.Θ. προς το ΣΥ.ΠΟ.Θ.Α. Π.Ε. Ροδόπης με 
την οποία εισηγείται την μερική έγκριση της τροποποί¬ 
ησης του ρυμοτομικού σχεδίου και την τροποποίηση 
εν μέρει της υποβληθείσας από το Δήμο Κομοτηνής 
πρότασης. 

26. Την με αριθμό 11/18-07-2014 ομόφωνη γνωμοδότηση 
του Συμβουλίου Πολεοδομικών Θεμάτων και Αμφισβητήσε¬ 
ων (ΣΥ.ΠΟ.Θ.Α.) Π.Ε. Ροδόπης υπέρ της τροποποίησης του 
ρυμοτομικού σχεδίου Κομοτηνής στο Ο.Τ.54 μεταξύ των 
οδών Ν. Πλαστήρα και Χρυσοστόμου Σμύρνης σύμφωνα 
με την εισήγηση της Δ/νσης ΠΕ.ΧΩ.Σ Περιφέρειας Α.Μ.Θ. 

27. Την με αρ. πρωτ. ΔΠΧΣ 4169/29-07-2014 διαβίβαση 
της γνωμοδότησης του ΣΥ.ΠΟ.Θ.Α. Π.Ε. Ροδόπης προς 
την Υπηρεσία Δόμησης Δήμου Κομοτηνής για την τή¬ 
ρηση της νόμιμης διαδικασίας σύμφωνα με το άρθρο 
154 του Κ.Β.Π.Ν. εντός προθεσμίας δύο μηνών από την 
παραλαβή της. 

28. Την άπρακτη παρέλευση της ως άνω προθεσμίας 
από το Δήμο Κομοτηνής 

29. Το γεγονός ότι από τις κανονιστικές διατάξεις της 
παρούσας δεν προκαλείται δαπάνη σε βάρος του κρατικού 
προϋπολογισμού και του προϋπολογισμού του οικείου ΟΤΑ. 

Επειδή: 

Α) Έχουν υποβληθεί τα δικαιολογητικά που ορίζει η 
εγκύκλιος 55/1988 και 

Β) Με την προτεινόμενη τροποποίηση: 

• Αυξάνονται οι κοινόχρηστοι χώροι της πόλης. 

• Ο δρόμος αυτός, αν και καταργήθηκε με το εγκε¬ 
κριμένο σχέδιο του 1933, δεν καταργήθηκε ποτέ στην 
πράξη, αλλά χρησιμοποιείται ως κοινόχρηστος δρόμος 
και από χρόνια έχει ασφαλτοστρωθεί και έχουν κατα¬ 
σκευαστεί πεζοδρόμια από το Δήμο Κομοτηνής, δημι¬ 
ουργώντας μια υφιστάμενη κατάσταση με προσβάσεις 
και ανοίγματα όμορων οικοδομών επί αυτού. 

• Το μεταβλητό πλάτος του εν λόγω υφιστάμενου 
δρόμου από 4,90μ. έως 5,00μ. σε συνδυασμό με τα δι¬ 
αμορφωμένα πεζοδρόμια, επιτρέπουν την κυκλοφορία 
ενός μόνο οχήματος, όπως φαίνεται και στις υποβληθεί- 
σες φωτογραφίες. Συνεπώς λόγω της στενότητας της 
οδού, στην πραγματικότητα πρόκειται για οδό τοπικής 
σημασίας προς εξυπηρέτηση κυρίως των όμορων ιδιο¬ 
κτησιών επί αυτής. 

• Με δεδομένη την λειτουργία του υφιστάμενου πρα¬ 
τηρίου υγρών καυσίμων βορείως της ιδιοκτησίας 04, 
είναι πράγματι επικίνδυνη η διασταύρωση της διαμορ¬ 
φωμένης αυτής οδού με την οδό Ν. Πλαστήρα. 

• Σύμφωνα με την παρ. 4 του άρθρου 8 του Ν.Ο.Κ. 
«Οικόπεδα που βρίσκονται μέσα σε εγκεκριμένο σχέδιο 
και έχουν παραχωρηθεί από το κράτος έως τη δημο¬ 


σίευση του παρόντος νόμου, για οποιονδήποτε λόγο, 
με αποφάσεις ή παραχωρητήρια, θεωρούνται άρτια και 
οικοδομήσιμα με όποιες διαστάσεις και εμβαδόν παρα- 
χωρήθηκαν ή με τις τυχόν μικρότερες ή μεγαλύτερες 
που έχουν στην πραγματικότητα, εφόσον η μεταβολή 
αυτή δεν οφείλεται σε μεταβιβάσεις». Επομένως τα 
προσφυγικά οικόπεδα επί της καταργούμενης από το 
εγκεκριμένο σχέδιο οδού, όντας άρτια και οικοδομήσιμα 
ως έχουν, με την προσκύρωση του εν λόγω δρόμου σε 
αυτά, δεν αποκαθιστούν την αρτιότητά τους. 

• Με την διατήρηση του εν λόγω χώρου ως κοινόχρη¬ 
στου το εγκεκριμένο από το σχέδιο Ο.Τ. 54 διασπάται 
σε 2 νέα, τα Ο.Τ. 54Α και 54Β, με τέτοιο τρόπο ώστε το 
Ο.Τ. 54Β να αποκτά διαστάσεις και εμβαδό παρόμοια 
με τα υπόλοιπα εγκεκριμένα Ο.Τ. της περιοχής μελέτης. 

Γ) Σύμφωνα με το απόσπασμα πρακτικού της 3ης συ¬ 
νεδρίασης έτους 2014, πράξη 11, του ΣΥ.ΠΟ.Θ.Α. Π.Ε. Ρο¬ 
δόπης, το Συμβούλιο γνωμοδότησε ομόφωνα υπέρ της 
τροποποίησης του ρυμοτομικού σχεδίου Κομοτηνής στο 
Ο.Τ.54 μεταξύ των οδών Ν. Πλαστήρα και Χρυσοστόμου 
Σμύρνης σύμφωνα με την εισήγηση της Δ/νσης ΠΕΧΩΣ, 
η οποία.εισηγήθηκε στο ΣΥ.ΠΟ.Θ.Α. τα ακόλουθα: 

1. Τη μερική έγκριση της τροποποίησης του εγκεκρι¬ 
μένου ρυμοτομικού σχεδίου πόλεως Κομοτηνής στο 
Ο.Τ. 54 μεταξύ των οδών Ν. Πλαστήρα και Χρυσοστόμου 
Σμύρνης στην Κομοτηνή που αφορά στην διατήρηση 
του υφιστάμενου δρόμου του προσφυγικού συνοικισμού 
που βρίσκεται μεταξύ των προσφυγικών τετραγώνων 
44 και 45 ο οποίος παρέμενε καταργούμενος από το 
ισχύον σχέδιο πόλης. 

2. Την τροποποίηση εν μέρει της υποβληθείσας από 
το Δήμο Κομοτηνής πρότασης, με τον χαρακτηρισμό 
ως πεζοδρόμου του ανωτέρω δρόμου. 

3. Την απόρριψη της υποβληθείσας από 18-12-2009 
εμπρόθεσμης ένστασης του Κουτρούμπα Βασιλείου κατά 
της υπ. αριθ. 282/2009 Απόφασης Δ.Σ. Δήμου Κομοτηνής. 

4. Την αποστολή του θέματος στο Δήμο Κομοτηνής 
για την τήρηση της νόμιμης διαδικασίας ανάρτησης 
σύμφωνα με το άρθρο 154 του Κ.Β.Π.Ν., αποφασίζουμε: 

1. Εγκρίνεται η τροποποίηση του εγκεκριμένου ρυμο¬ 
τομικού σχεδίου πόλεως Κομοτηνής στο Ο.Τ. 54 μεταξύ 
των οδών Ν. Πλαστήρα και Χρυσοστόμου Σμύρνης στην 
Κομοτηνή που αφορά στην διατήρηση του υφιστάμενου 
δρόμου του προσφυγικού συνοικισμού που βρίσκεται 
μεταξύ των προσφυγικών τετραγώνων 44 και 45 και 
τον χαρακτηρισμό του ως πεζοδρόμου και απεικονίζεται 
στο συνημμένο τοπογραφικό διάγραμμα σε κλίμακα 
1:200, που θεωρήθηκε από τη Δ/νση Περιβάλλοντος και 
Χωρικού Σχεδιασμού της Περιφέρειας Αν. Μακεδονίας- 
Θράκης και συνοδεύει την παρούσα απόφαση. 

2. Η ισχύς της απόφασης αυτής αρχίζει από την δημο¬ 
σίευση της στην Εφημερίδα της Κυβερνήσεως. 

Επιτρέπεται η υποβολή προσφυγής στον Γενικό Γραμ- 
ματέα Αποκεντρωμένης Διοίκησης Μακεδονίας - Θρά¬ 
κης, μόνο για Παράβαση του Νόμου, σύμφωνα με τις 
διατάξεις 227 και 238 του Ν.3852/2010 (ΦΕΚ 87/Α/10) και 
σε προθεσμία δέκα πέντε (15) ημερών από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή με το θεωρημένο διάγραμμα να δη- 
μοσιευθούν στην Εφημερίδα της Κυβερνήσεως. 

Κομοτηνή, 4 Νοεμβρίου 2014 

Ο Περιφερειάρχης 
ΓΕΩΡΓΙΟΣ ΠΑΥΛΙΔΗΣ 

